ব্রিটিশদের সামরিক সরবরাহে যে সংকট দেখা দিয়েছিল তা প্রশমিত করার জন্য ব্রিটিশ সেনাবাহিনীদের চতুর্দশ ডিভিশন মূল রাজধানীতে পৌছার আগেই ব্রিটিশ বাহিনীর পঞ্চদশ বাহিনীকে রেঙ্গুনে আকাশ ও স্থলপথে একটি উভচর সামরিক আক্রমণ পরিচালিত করতে হয়েছিল। যুদ্ধে সহায়তার জন্য অবতরণের যে বিমানগুলো ইউরোপে পাঠিয়ে দেওয়া হয়েছিলো, তার দরুণ অনেকবারই অপারেশন ড্র্যাকুলা নামক এই উভচর অভিযান মূলতবি করা হয়। কিন্তু শেষতক থাইল্যান্ডের ফুকেট দ্বীপে বিমান হামলার মাধ্যমে এই অভিযান কার্যকর হয়।

অন্যদিকে জেনারেল স্লিম আশংকা করছিলেন যে, বর্ষাকালকে কাজে লাগিয়ে জাপান তার শেষ সৈন্য পর্যন্ত রেঙ্গুনকে যে কোন উপায়েই রক্ষা করবে, যেটা পরিণামে ব্রিটিশ চতুর্দশ সেনাবাহিনীকে সরবরাহের ক্ষেত্রে বিপদের দিকে ঠেলে দিতে পারে। সেই দৃষ্টিকোণ থেকেই জেনারেল স্লিম খুব স্বল্প সময়ের মধ্যে অভিযান ড্র্যাকুলা পরিচালনা করার সিদ্ধান্ত নেয়। ফুকেটে হামলার জন্য যেসব নৌ-সৈন্যরা নিযুক্ত ছিল, তাদের সেখান থেকে ফিরিয়ে এনে অভিযান ড্র্যাকুলার অন্তর্ভুক্ত করা হয় এবং অন্যদিকে আক্যব এবং রামরী দ্বীপ থেকে চতুর্দশ ডিভিশনের সৈন্যদের আনা হয় স্থল পথে অভিযানের কার্যকর করার জন্য।

মে মাসের এক তারিখে গূর্খা প্যারাশ্যুট ব্যাটালিয়ন কে আনা হয় এলিফ্যান্ট পয়েন্টে এবং তাদের দ্বারা অভিযান পরিচালনা করে ইয়াঙ্গুন নদীর অববাহিকা থেকে অবশিষ্ট জাপানী সৈন্যদের পরাস্ত করা হয়। ব্রিটিশ-ভারতীয় সেনাবাহিনীর ২৬তম ডিভিশন কে এর পরের দিন জাহাজযোগে সেখানে আনা হয়। তারা যখন সেখানে এসে উপস্থিত হয়, তখন তারা আবিষ্কার করলো যে, প্রতিপক্ষের জাপানী জেনারেল কিমুরা ২২ তারিখেই রেঙ্গুন থেকে জাপানী সৈনিকদের খালি করার নির্দেশ দিয়ে ফেলেছিলেন। জাপানীরা ইয়াঙ্গুন ত্যাগ করার পূর্বে সেখানে ব্রিটিশরা আসার আগ পর্যন্ত লুটপাট এবং আইন-বিহীন নানা ধরনের অপরাধ সংগঠিত হয়েছিল। ১৯৪৫ সালের মে মাসের ২ তারিখের দুপুরে বর্ষাকালীন মুষলধারে বৃষ্টি শুরু হয়েছিল। মূলত বৃষ্টি শুরু হওয়ার কিছু ঘণ্টা আগেই মিত্রশক্তিরা রেঙ্গুনকে জাপানী সৈন্যদের থেকে মুক্ত করেছিল।

শেষে মে মাসের ৬ তারিখে এই অভিযানে নেতৃত্বদানকারি ১৭তম এবং ২৬তম ডিভিশন রেঙ্গুনের দক্ষিণে ৪৫ কি.মি. (২৮ মাইল) এলাকায় লেগু নামক অঞ্চলে এসে মিলিত হয়।

মধ্য ফ্রন্ট (১৯৪৪-৪৫)
উত্তর এবং ইয়ুনান যুদ্ধক্ষেত্র ১৯৪৩/৪৪
অভিযান ড্রাক্যুলা
ফলাফল